Вядома, здараюцца і нараканні на работу водаправода, каналізацыі, на ўсе звароты работнікі водаканала рэагуюць аператыўна і як мага хутчэй імкнуцца вырашыць праблемы. Так, за 2014 год у ААТ “Слонімскі водаканал” паступіла 1198 заявак ад грамадзян і прадпрыемстваў. З іх па цэху водазабеспячэння паступіла 726 заявак. Усе заяўкі па ліквідацыі парываў водаправода выкананы. Звяртаецца насельніцтва са скаргамі на слабы ціск і адсутнасць вады. Самая вялікая колькасць зваротаў – на якасць вады, за мінулы год такіх зваротаў было больш за 400. На жаль, пакуль не ва ўсіх мікрараёнах горада пракладзены сучасныя водаправоды, і нават якасная вада праз іх да кранаў у кватэрах якаснай дайсці пакуль не можа.